โน้ต-ตูน

โน้ต-ตูน () เป็นนักร้องกลุ่มดูโอภายใต้สังกัดโซนี่ มิวสิค และจีเอ็มเอ็ม แกรมมี่ ตามลำดับ เปิดตัวครั้งแรกจากการเป็นพรีเซนเตอร์ให้แก่เครือข่ายโทรศัพท์เคลื่อนที่เอไอเอส จากโฆษณาชุด จีเอสเอ็ม 2 วัตต์ โมบายไลฟ์ ในปีพ.ศ. 2543 และในปีเดียวกันได้ออกอัลบัมชุด "Note & Toon" ซึ่งมีเพลงที่ได้รับความนิยม ได้แก่ ตะกุกตะกัก, รักเธอไม่ได้, ตัวแทน เป็นต้น

ในปีพ.ศ. 2564 โน้ตและตูนกลับมารวมตัวกันอีกครั้ง ในวาระครบรอบ 20 ปี นับจากอัลบัมชุดแรก โดยอัพเดทไลฟ์สไตล์ และคัพเวอร์เพลงของตนเองและศิลปินท่านอื่นผ่านทางยูทูบ ชื่อช่อง "NoteToon Official" และปล่อยซิงเกิลใหม่ในรอบ 20 ปี กับเพลง "คิดถึงจัง คิดถึงใจ (MISS YOU)" ปล่อยมิวสิควิดีโอในยูทูบวันที่ 29 ตุลาคม 2567 นอกจากนี้ศิลปินทั้งสองได้กลับมารับงานร้องเพลงด้วยกัน ตามโอกาสที่เหมาะสม

 ประวัติ
"โน้ต & ตูน" เริ่มมีผลงานอัลบั้มชุดแรกในปี พ.ศ. 2544 ชื่อชุดว่า "Note & Toon" กับค่ายโซนี่ มิวสิค จากความต่างที่รวมกันเป็นหนึ่ง อัลบั้มแรกในชีวิต Note & Toon ได้ถ่ายทอดเรื่องราวความรักของสาวทันสมัยจากชีวิตจริงของเธอทั้งสอง ด้วยเนื้อหาดนตรี pop ที่มีกลิ่นอาย R&B และ Dance เจือจาง ประกอบด้วยเพลง ตะกุกตะกัก, รักเธอไม่ได้, ตัวแทน, แต่ก่อนไม่เหงา, ไม่ต้องลา ฯลฯ  ผลงานอัลบั้มแรกประสบความสำเร็จ ส่งผลให้ 2 สาว เป็นที่รู้จักในหมู่วัยรุ่นไทยแค่ข้ามคืน

ในปีถัดมา "โน้ต-ตูน" ได้มีอัลบั้มที่2ชื่ออัลบั้มว่า "NOTE TOON 2 U" เรื่องราวความรักของคนรุ่นใหม่ เป็นการทำงานอัลบั้มที่ 2 ของ "โน้ต-ตูน" ในแนวดนตรีวาไรตี้ป๊อป ที่กระฉับกระเฉงขึ้นกว่าเดิม รวมสีสันดนตรีที่หลากหลายมาพัฒนาร่วมกับแนวดนตรีร่วมสมัย ไม่ว่าจะเป็น แนวป๊อป ฮิปฮอป ดิสโกยุค 80 ผสมผสานกับดนตรีในยุค Millennium ฟังแล้วรู้สึกถึงความสดใสที่สนุกสนานในสไตล์ "โน้ต-ตูน" และอัลบั้มนี้ได้โปรดิวเซอร์ชื่อดัง "สุวัธชัย สุทธิรัตน์" มาร่วม โปรดิวส์ในอัลบั้มนี้อีกด้วย อัลบั้มใหม่นี้ "โน้ต-ตูน" นอกจากจะมีความหลากหลายของดนตรีมากขึ้น ทั้งคู่ยังได้มีส่วนร่วมกับอัลบั้มใหม่นี้ด้วยการเสนอเรื่องราวและมุมมองความรักให้ทีมโปรดิวเซอร์ใช้เป็นต้นฉบับ ในการเขียนเพลง ซึ่งในอัลบั้มนี้ก็มีเพลงฮิตติดหูเช่นเพลง "ต่างคนต่างรัก" และเพลง "อย่านานนะ"

มาถึงอัลบั้มสุดท้าย อัลบั้มนี้ออกเมื่อปี พ.ศ. 2547 กับค่ายใหม่ GMM แกรมมี่ เปิดตัวด้วยเพลง "คิดผิดใช่ไหม" เพลง "ไม่จำเป็นต้องทำแบบนี้" และเพลง "นาทีที่รอ"

นอกจากนี้ โน้ต ตูนยังร่วมในการจัดทำอัลบั้ม 2002 ฟีฟ่าเวิลด์คัพ โดยได้ขับร้องเพลง "เชียร์หยุดโลก" อัลบั้ม 2002 ฟีฟ่า เวิลด์ คัพ ประกอบไปด้วยเพลงเชียร์บอลโลกอย่างเป็นทางการจากศิลปินชื่อดังระดับโลก โดยมีเพลงเด่น ๆ เช่น Boom จาก Anastacia ที่ใช้เปิดการแข่งขัน, Anthem เพลงธีมประจำการแข่งขัน, Live For Love United รวมดาว 45 ซัลโว ที่มาร่วมใจครั้งแรกร้องเพลงต่อต้านเอดส์ นอกจากนี้ ยังมี Jennifer Lopez, a1 รวมถึงเพลง เชียร์หยุดโลก ของ 5 สาว ทาทา โน้ต ตูน อัยย์ และ ซาร่า ด้วย

หลังจากอัลบั้มสุดท้าย ชุด " NoteToon A time For us" โน้ต ณัฐกานต์ ยังคงอยู่ในวงการบันเทิงเป็นพิธีกรรายการโทรทัศน์ และเป็นคุณแม่ลูกสาว 2 ขณะที่ ตูน สุภัชชา ไปทำธุรกิจเต็มตัว เปิดออแกไนซ์เซอร์ในนามบริษัท Good Happening และเป็นดีเวลล็อปเปอร์พัฒนาอสังหาริมทรัพย์

ปัจจุบันนี้  โน้ตตูนได้ตัดสินใจกลับมารวมตัวกันอีกครั้งในรอบ 20 ปี ทำช่องยูทูบชื่อว่า NoteToon Official คัฟเวอร์เพลงฮิตในอดีตของโน้ตตูนและบทเพลงของศิลปินที่ทั้งสองคนชื่นชอบและคิดถึง จนถึงล่าสุดในปี 2024 กับ โปรเจค " NoteToon Return " ที่ทั้งสองคนกลับมาปล่อยงานเพลงอีกครั้ง ซิงเกิ้ลแรกของโปรเจคนี้แทนความคิดถึงแฟนๆ กับเพลง "คิดถึงจัง คิดถึงใจ (MISS YOU)" เพลงรักฟังสบายในสไตล์อะคูสติกป๊อป เมื่อวันที่ 29 ตุลาคม 2567 และล่าสุดกับงานเพลงซิงเกิ้ลเพลงช้าในแบบของโน้ตตูน ที่ได้กลับมาร่วมงานกับพระเอกมิวสิควิดิโอคนเดิมในรอบ 21 ปี อย่าง ป้อง ณวัฒน์ กุลรัตนรักษ์ กับเพลงของคนหมดรักที่พร้อม move on ชื่อเพลงว่า "NO MORE LOVE (รักที่หมดความหมาย)" ที่เพิ่งปล่อยมาให้ฟังกันเมื่อวันที่ 8 เมษายน 2568 ภายใต้การดูแลของ Y25 Music Space

สมาชิก
ชื่อ-นามสกุลชื่อเล่นเชื้อชาติวันเกิดสุภัชชา ปิตินันท์การ์ตูนไทยณัฐกานต์ ประสพสายพรกุลโน้ตไทย

 ผลงาน 
 อัลบั้ม Note Toon 
 อัลบั้มชุดที่หนึ่งของวง "โน้ต ตูน" เปิดตัวด้วยเพลง "ตะกุกตะกัก" เพลงเร็วป็อบ ต่อด้วยเพลง "รักเธอไม่ได้" และเพลง "ตัวแทน" ภายใต้สังกัด โซนี่ มิวสิค
 อัลบั้ม "Note Toon" (โน้ต ตูน) วางจำหน่ายเมื่อวันที่ 13 กุมภาพันธ์ พ.ศ. 2544
 ชื่ออัลบั้ม  ปกอัลบั้ม  วันที่วางแผง  สังกัด  รายชื่อเพลง  เพลงฮิต  สมาชิกวง  อัลบั้ม "Note & Toon"  13 กุมภาพันธ์ พ.ศ. 2544  โซนี่ มิวสิค  
 ตะกุกตะกัก
 รักเธอไม่ได้
 ตัวแทน
 แต่ก่อนไม่เหงา
 กระซิบ
 คิดแล้วเวียนหัว
 ไม่ต้องลา
 ก็เป็นเพราะเธอ
 นับดาว
 ผิดใช่ไหม 
 ตะกุกตะกัก
 รักเธอไม่ได้
 ตัวแทน
 แต่ก่อนไม่เหงา โน้ต-ตูน

 อัลบั้ม Note & Toon 2 U 
 อัลบั้มชุดที่สองของวง "โน้ต ตูน" เมื่อปี พ.ศ. 2545 เปิดตัวด้วยเพลง "ต่างคนต่างรัก" เพลงช้าเนื้อหาโศกเศร้า ต่อด้วยเพลง "เจ็บแทนฉันได้ไหม" ภายใต้สังกัด โซนี่ มิวสิค
 เพลง อัลบั้ม "Note & Toon 2 U" (โน้ต ตูน) วางจำหน่ายเมื่อวันที่ 19 มีนาคม พ.ศ. 2545
 ชื่ออัลบั้ม  ปกอัลบั้ม   วันที่วางแผง  สังกัด  รายชื่อเพลง  เพลงฮิต  สมาชิกวง  อัลบั้ม "2 U"  200px  19 มีนาคม พ.ศ. 2545  โซนี่ มิวสิค  
 อย่านานนะ
 ต่างคนต่างรัก
 2 ต่อ 2
 เจ็บแทนฉันได้ไหม
 อย่าเพิ่งกลัว
 ไม่ใครก็ใคร
 คำขอจากเพื่อนเก่า
 เรื่องแค่เนี้ยะ
 ถ้าน้ำตาไหล..จะโทษเธอ
 ใครจะหลับลง ต่างคนต่างรัก
 เจ็บแทนฉันได้ไหม
 อย่านานนะ
 ถ้าน้ำตาไหล..จะโทษเธอ โน้ต-ตูน

 อัลบั้ม A Time For Us 
 อัลบั้มชุดที่สามของวง "โน้ต ตูน" เมื่อปี พ.ศ. 2547 เปิดตัวด้วยเพลง "คิดผิดใช่ไหม" ภายใต้สังกัดใหม่ จีเอ็มเอ็ม แกรมมี่
 อัลบั้ม "A Time For Us" (โน้ต ตูน) วางจำหน่ายเมื่อวันที่ 19 ตุลาคม พ.ศ. 2547
 ชื่ออัลบั้ม  ปกอัลบั้ม  วันที่วางแผง  สังกัด  รายชื่อเพลง  เพลงฮิต  สมาชิกวง  อัลบั้ม "A Time For Us"   200px  19 ตุลาคม พ.ศ. 2547  จีเอ็มเอ็ม แกรมมี่  
 ลงตัว
 คิดผิดใช่ไหม
 บอกไม่บอก
 ไม่จำเป็นต้องทำแบบนี้
 ต้องระวัง
 นาทีที่รอ
 อาจจะช้าหน่อย
 คืนที่เราทะเลาะกัน
 อยู่ที่เธอจะมอง
 สบายมาก ลงตัว
 คิดผิดใช่ไหม
 ไม่จำเป็นต้องทำแบบนี้
 นาทีที่รอ โน้ต-ตูน

 ซิงเกิ้ล 
 เพลง "เชียร์หยุดโลก" (2002 ฟีฟ่าเวิลด์คัพ) / ร่วมกับ ทาทา ยัง, ซาร่า ผุงประเสริฐ, อัยย์ พรรณี วีรานุกูล
 เพลง คิดถึงจัง คิดถึงใจ (MISS YOU) / ซิงเกิลในวาระโอกาสครบรอบ 20 ปี ของ โน้ตและตูน (เผยแพร่เมื่อ 29 ตุลาคม 2567)
 เพลง NO MORE LOVE (รักที่หมดความหมาย) / (เผยแพร่เมื่อ 8 เมษายน 2568)

 โฆษณา 
 Moblie Life GSM Digital 2 Watts (พ.ศ. 2543-2544)

 อ้างอิง  
 Note&Toon
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:วงกลุ่มสองสัญชาติไทย
หมวดหมู่:ศิลปินสังกัดจีเอ็มเอ็ม มิวสิค